Diari Oficial de la Generalitat Valenciana


Sumari del DOGV 4625, del 07-11-2003 (2003/11511)

Juí verbal civil número 625/2003. Cèdula de notificació.
--------------------------------------------------------

### Dades del document

Número de DOGV
:   4625

Data del DOGV
:   07-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11969


Organisme emissor
:   Jutjat de Primera Instància Número 23 de València

Tipus de document
:   Anunci

Juí verbal civil número 625/2003. Cèdula de notificació. [2003/M11504]
  
Part demandant: Avinguda Cardenal Benlloch, 106 i 108 CP i L'Amistat, 3 i 5 CP.
  
Part demandada: Olga Amparo Rodríguez Valdés.
  
En el juí a què es fa referència, s'ha dictat la resolució el text literal de la qual és el següent:
  
«Sentència
  
València, 22 d'octubre de 2003.
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 625/2003, a instància d'Avinguda Cardenal Benlloch, 106 i 108 CP i L'Amistat, 3 i 5 CP, representades per la procuradora Ramírez Gómez, Alicia i assistides pel lletrat Mario Ortiz Quiles, contra Olga Amparo Rodríguez Valdes, declarada en rebel·lia, sobre desnonament per falta de pagament.
  
Decisió
  
Que estimant la demanda deduïda per Avinguda Cardenal Benlloch, 106 i 108 CP i L'Amistat, 3 i 5 CP, representada per la procuradora Ramírez Gómez Alicia, contra Olga Amparo Rodríguez Valdés, declarada en rebel·lia, declare resolt per falta de pagament de la renda el contracte d'arrendament subscrit per les parts en 1 d'abril de 2002 i, en conseqüència, declare que pertoca el desnonament del local de negoci propietat de l'actora i situat a l'avinguda del Cardenal Benlloch, número 18, baix esquerra, de València, avisant a la demandada que en el termini de 20 dies, desallotge i deixe lliure i a la disposició de l'actora el local esmentat, amb l'advertència en un altre cas de ser llançada d'este al seu càrrec. S'imposen a la demandada les costes del procediment.
  
Contra esta sentència, que no és ferma, es pot interposar recurs d'apel·lació davant l'Audiència Provincial, que haurà de preparar-se davant este Jutjat en el termini de cinc dies hàbils comptats des de la notificació, en els termes de l'article 457 de la Llei d'Enjudiciament Civil de 2000.
  
Poseu en coneixement de l'arrendatària que, de conformitat amb l'article 449.1 de la Llei d'Enjudiciament Civil de 2000, no li serà admés el recurs si en preparar-lo no manifesta, acreditant-ho per escrit, que té pagades les rendes vençudes i les que d'acord amb el contracte haja de pagar per endavant.
  
Esta és la meua sentència, que pronuncie, mane i firme.»
  
Seguixen les firmes.
  
Atés el desconeixement de l'actual domicili o residència de la part demandada, per Provisió de 22 d'octubre de 2003, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana, per a dur a efecte la diligència de notificació de sentència a la demandada Olga Amparo Rodríguez Valdés.